Алифт ҿыцқәа ҩажәи хҧа ықәыргылахоит Аҟәа ақалақь аҩнеихагылақәа рҿы.
15.09.2017
Алифт ҿыцқәа ҩажәи хҧа ықәыргылахоит Аҟәа ақалақь аҩнеихагылақәа рҿы. Уи абзоурахеит Урыстәыла Аҧсны иазыҟанаҵо афинанстә цхыраара. Уажәазы иааргахьеит иқәдыргылараны иҟоу реиҳарак. Мышқәак рышьҭахь аилахәыра «Аҧснылифт» аусзуҩцәа аҩныеихагылақәа рҿы алифтқәа рыҧсахра иалагоит.
Ҩнызқьи жәашықәса раахыс Аҟәа иҟоу аҩнеихагылақәа рҿы ирыҧсаххьеит хынҩажәа лифт рҟынӡа.
Аинвестициатә программа аҳәаақәа ирҭагӡаны, ҳазҭоу ашықәс инаркны ҩнызқьи зеижә шықәсанӡа хаҭала Аҟәа ақалақь аҩныеихагылақәа рҿы иқәыргылахоит даҽа хынҩажәа лифт. Уажәазы иааганы ишьҭоу алифтқәа Урыстәылатәи Афедерациа Карачаравтәи амеханикатә зауад аҟынтәи ауп ишааго. Ажәытә лифтқәа аҿыцқәа рыла рыҧсахраан, аҩнеихагылақәа рынхаҩцәа маҷк ачҳара аадырҧшыр акәхоит, избанзар, лифтк ақәыргыларазы мызкыи бжаки рҟынӡа аамҭа аҭаххоит.
Аилахәыра «Аҧснылифт” аиҳабы Ҭемыр Ҷкотуа иажәақәа рыла, алифтқәа рықәыргыларазы иаҭахыу аусурақәа анымҩаҧыргалак ашьҭахь, аҿыц аҭаргылара иалагоит. Ари ижәбо аҧҳәыс, абыжьбатәи аихагылаҿы дынхоит. Лықәрахь дахьнеихьо азы ,илцәыуадаҩуп шьапыла албаареи ахалареи. Убри азы еиҳарак лифтла ауп дшеиҭанеиааиуа. Деигәырҕьоит аҿыц ықәдыргылараны иахьыҟоу.
Уажәазы планла иарбоуп ҩажәи хҧа лифт рыҧсахра, аха урҭ рхыҧхьаӡара иҵегь еиҳахар алшоит. Жә-еихагылак змоу аҩны аҿы лифтк ақәыргылара ҩ-миллионк мааҭ иаҧсахоит. Урҭ ахьықәдыргыло аҭыҧгьы ус баша иалхӡам.
Алифтқәа рыҧсахра знапы алаку руаӡәык Акапиталтә ргылара аусбарҭа аиҳабы ихаҭыҧуаҩ Асҭамыр Џьыкырба иажәақәа рыла, Аҟәа ақалақь аҿы мацара акәӡам алифтқәа рыҧсахра ахьымҩаҧысуа. Аҧсны егьырҭ араионқәа рҿы иҟоу аҩныеихагылақәа рҟынгьы асеиҧш аусурақәа мҩаҧыргоит.
Аҩнеихагылақәа рҿы инхо ауааҧсыра ҳанрыҿцәажәоз ирҳәон, алифт ахархәараҟны, зегьы иахәҭоу аҧҟарақәа ирықәныҟалар, урҭ акыр шықәса рымаҵ шауло..
Наала Чхьынџьериаҧҳа, Ельдар Дамиров, АТ.
242
Алифт ҿыцқәа ҩажәи хҧа ықәыргылахоит Аҟәа ақалақь аҩнеихагылақәа рҿы. Уи абзоурахеит Урыстәыла Аҧсны иазыҟанаҵо афинанстә цхыраара. Уажәазы иааргахьеит иқәдыргылараны иҟоу реиҳарак. Мышқәак рышьҭахь аилахәыра «Аҧснылифт» аусзуҩцәа аҩныеихагылақәа рҿы алифтқәа рыҧсахра иалагоит.
Ҩнызқьи жәашықәса раахыс Аҟәа иҟоу аҩнеихагылақәа рҿы ирыҧсаххьеит хынҩажәа лифт рҟынӡа.
Аинвестициатә программа аҳәаақәа ирҭагӡаны, ҳазҭоу ашықәс инаркны ҩнызқьи зеижә шықәсанӡа хаҭала Аҟәа ақалақь аҩныеихагылақәа рҿы иқәыргылахоит даҽа хынҩажәа лифт. Уажәазы иааганы ишьҭоу алифтқәа Урыстәылатәи Афедерациа Карачаравтәи амеханикатә зауад аҟынтәи ауп ишааго. Ажәытә лифтқәа аҿыцқәа рыла рыҧсахраан, аҩнеихагылақәа рынхаҩцәа маҷк ачҳара аадырҧшыр акәхоит, избанзар, лифтк ақәыргыларазы мызкыи бжаки рҟынӡа аамҭа аҭаххоит.
Аилахәыра «Аҧснылифт” аиҳабы Ҭемыр Ҷкотуа иажәақәа рыла, алифтқәа рықәыргыларазы иаҭахыу аусурақәа анымҩаҧыргалак ашьҭахь, аҿыц аҭаргылара иалагоит. Ари ижәбо аҧҳәыс, абыжьбатәи аихагылаҿы дынхоит. Лықәрахь дахьнеихьо азы ,илцәыуадаҩуп шьапыла албаареи ахалареи. Убри азы еиҳарак лифтла ауп дшеиҭанеиааиуа. Деигәырҕьоит аҿыц ықәдыргылараны иахьыҟоу.
Уажәазы планла иарбоуп ҩажәи хҧа лифт рыҧсахра, аха урҭ рхыҧхьаӡара иҵегь еиҳахар алшоит. Жә-еихагылак змоу аҩны аҿы лифтк ақәыргылара ҩ-миллионк мааҭ иаҧсахоит. Урҭ ахьықәдыргыло аҭыҧгьы ус баша иалхӡам.
Алифтқәа рыҧсахра знапы алаку руаӡәык Акапиталтә ргылара аусбарҭа аиҳабы ихаҭыҧуаҩ Асҭамыр Џьыкырба иажәақәа рыла, Аҟәа ақалақь аҿы мацара акәӡам алифтқәа рыҧсахра ахьымҩаҧысуа. Аҧсны егьырҭ араионқәа рҿы иҟоу аҩныеихагылақәа рҟынгьы асеиҧш аусурақәа мҩаҧыргоит.
Аҩнеихагылақәа рҿы инхо ауааҧсыра ҳанрыҿцәажәоз ирҳәон, алифт ахархәараҟны, зегьы иахәҭоу аҧҟарақәа ирықәныҟалар, урҭ акыр шықәса рымаҵ шауло..
Наала Чхьынџьериаҧҳа, Ельдар Дамиров, АТ.
Оцените новость:
+1
+2
+3
+4
+5
Сохраните ссылку или поделитесь с друзьями